Suvestinė redakcija nuo 2023-08-05 iki 2024-04-30

Įsakymas paskelbtas: Žin. 2013, Nr. 123-6257, i. k. 113301MISAK00D1-874

Nauja redakcija nuo 2023-08-05:

Nr. D1-269, 2023-08-04, paskelbta TAR 2023-08-04, i. k. 2023-15865

LIETUVOS RESPUBLIKOS APLINKOS MINISTRAS

ĮSAKYMAS

DĖL STATYBOS INŽINIERIAUS PROFESINĖS KVALIFIKACIJOS PRIPAŽINIMO NORINT užsiimti STATYBOS INŽINIERIAUS profesine veikla AR LAIKINAI IR KARTAIS TEIKTI STATYBOS INŽINIERIAUS PASLAUGAS LIETUVOS RESPUBLIKOJE TVARKOS APRAŠO PATVIRTINIMO

2013 m. lapkričio 27 d. Nr. D1-874

Vilnius

Vadovaudamasis Lietuvos Respublikos reglamentuojamų profesinių kvalifikacijų pripažinimo įstatymo 15 straipsnio 1 dalimi ir Lietuvos Respublikos Vyriausybės 2002 m. vasario 26 d. nutarimo Nr. 280 „Dėl Lietuvos Respublikos statybos įstatymo įgyvendinimo“ 2.5.5 papunkčiu,

t v i r t i n u Statybos inžinieriaus profesinės kvalifikacijos pripažinimo norint užsiimti statybos inžinieriaus profesine veikla ar laikinai ir kartais teikti statybos inžinieriaus paslaugas Lietuvos Respublikoje tvarkos aprašą (pridedama).

Aplinkos ministras	Valentinas Mazuronis

PATVIRTINTA

Lietuvos Respublikos aplinkos ministro

2013 m. lapkričio 27 d. įsakymu Nr. D1-874

(Lietuvos Respublikos aplinkos ministro

2023 m. rugpjūčio 4 d. įsakymo Nr. D1-269

redakcija)

STATYBOS INŽINIERIAUS PROFESINĖS KVALIFIKACIJOS PRIPAŽINIMO NORINT užsiimti STATYBOS INŽINIERIAUS profesine veikla AR LAIKINAI IR KARTAIS TEIKTI STATYBOS INŽINIERIAUS PASLAUGAS LIETUVOS RESPUBLIKOJE TVARKOS APRAŠAS

I SKYRIUS

BENDROSIOS NUOSTATOS

1. Statybos inžinieriaus profesinės kvalifikacijos pripažinimo norint užsiimti statybos inžinieriaus profesine veikla ar laikinai ir kartais teikti statybos inžinieriaus paslaugas Lietuvos Respublikoje tvarkos aprašas (toliau – Tvarkos aprašas) reglamentuoja Europos Sąjungos valstybių narių, Europos ekonominės erdvės valstybių ir Šveicarijos Konfederacijos piliečių (toliau kartu – valstybių narių piliečiai), trečiųjų valstybių piliečių profesinės kvalifikacijos, įgytos Europos Sąjungos, Europos ekonominės erdvės valstybėse ir Šveicarijos Konfederacijoje, pripažinimo norint užsiimti statybos inžinieriaus profesine veikla ar laikinai ir kartais teikti statybos inžinieriaus paslaugas Lietuvos Respublikoje tvarką.

2. Pripažinus statybos inžinieriaus profesinę kvalifikaciją, asmuo gali užsiimti statybos inžinieriaus profesine veikla Lietuvos Respublikoje tokiomis pačiomis sąlygomis kaip ir Lietuvos Respublikos piliečiai.

3. Europos Sąjungos valstybių narių, Europos ekonominės erdvės valstybių ar Šveicarijos Konfederacijos piliečiams neribojama laisvė laikinai ir kartais teikti statybos inžinieriaus paslaugas Lietuvos Respublikoje, jeigu jie teisėtai įsisteigę kitoje valstybėje narėje.

4. Viešoji įstaiga Statybos sektoriaus vystymo agentūra (toliau – SSVA) yra kompetentinga institucija, įgaliota išduoti ar priimti statybos inžinieriaus formalios kvalifikacijos įrodymus ar kitus dokumentus arba informaciją, taip pat gauti asmenų, siekiančių statybos inžinieriaus profesinės kvalifikacijos pripažinimo, prašymus ir priimti sprendimus dėl šių prašymų ar teikti informaciją kitais jos kompetencijai priskirtais statybos inžinieriaus profesinių kvalifikacijų pripažinimo klausimais.

5. Tvarkos apraše vartojamos sąvokos atitinka Lietuvos Respublikos reglamentuojamų profesinių kvalifikacijų pripažinimo įstatyme, Lietuvos Respublikos statybos įstatyme vartojamas sąvokas.

II SKYRIUS

STATYBOS INŽINIERIAUS PROFESINĖS KVALIFIKACIJOS VERTINIMO BENDRIEJI PRINCIPAI IR ETAPAI

6. SSVA vertinant statybos inžinieriaus profesinę kvalifikaciją, jis negali būti diskriminuojamas dėl lyties, rasės, kalbos, religijos, politinių įsitikinimų, tautinės, etninės ar socialinės kilmės, kitų su profesinės kvalifikacijos esme nesusijusių priežasčių.

7. SSVA vertinant statybos inžinieriaus profesinę kvalifikaciją, turi būti atsižvelgiama į kilmės valstybės ir Lietuvos Respublikos švietimo sistemų skirtumus.

8. Statybos inžinieriaus profesinės kvalifikacijos vertinimą sudaro šie pagrindiniai etapai:

8.1. statybos inžinieriaus profesinės kvalifikacijos turinio, trukmės, paskirties nustatymas jo kilmės valstybėje narėje;

8.2. statybos inžinieriaus profesinės kvalifikacijos palyginimas su Lietuvos Respublikoje teikiama panašia ar tapačia statybos inžinieriaus profesine kvalifikacija. Šio etapo metu atliekamas kilmės valstybėje narėje įgytos statybos inžinieriaus profesinės kvalifikacijos turinio, paskirties, mokymosi (studijų), studijų rezultatų, profesinės patirties apimties ir turinio reikalavimų palyginimas su atitinkamais reikalavimais, taikomais Lietuvos Respublikoje;

8.3. ar skirtumai tarp statybos inžinieriaus profesinės kvalifikacijos ir Lietuvos Respublikoje suteikiamos statybos inžinieriaus profesinės kvalifikacijos yra esminiai, nustatoma vadovaujantis Reglamentuojamų profesinių kvalifikacijų įstatymo 16 straipsnio 2 dalies nuostatomis;

8.4. statybos inžinieriaus profesinės kvalifikacijos pripažinimas arba motyvuotas nepripažinimas ar kompensacinės priemonės skyrimas vadovaujantis Reglamentuojamų profesinių kvalifikacijų pripažinimo įstatymo 16 straipsnio 1 dalies nuostatomis.

III SKYRIUS

STATYBOS INŽINIERIAUS PROFESINĖS KVALIFIKACIJOS PRIPAŽINIMO PROCEDŪRA norint UŽSIIMTI STATYBOS INŽINIERIAUS PROFESINE VEIKLA

9. Valstybių narių pilietis ar trečiosios valstybės pilietis, siekiantis statybos inžinieriaus profesinės kvalifikacijos pripažinimo norint užsiimti statybos inžinieriaus profesine veikla Lietuvos Respublikoje (toliau – pareiškėjas), arba jo įgaliotas asmuo raštu ar elektroninėmis priemonėmis teikia SSVA 1 priede nurodytos formos užpildytą paraišką (toliau – paraiška). Su paraiška pateikiami šie dokumentai arba jų kopijos (jei pateikiami dokumentų originalai, SSVA patvirtina jų kopijas, originalus gražina pareiškėjui):

9.1. asmens pilietybę įrodantis dokumentas;

9.2. pavardės (vardo) keitimo (jeigu keitėsi) dokumentai;

9.3. dokumentai, patvirtinantys statybos inžinieriaus profesinę kvalifikaciją: formalios kvalifikacijos įrodymas (-ai) ir priedai su išklausytų dalykų pavadinimais, kreditų skaičiumi ir profesinės patirties trukmę ir pobūdį įrodantys dokumentai;

9.4. Studijų kokybės vertinimo centro išduotas kilmės valstybėje įgytos aukštojo mokslo kvalifikacijos vertinimo ir (arba) kvalifikacijos akademinio pripažinimo dokumentas;

9.5. darbo ir kitos su statybos inžinieriaus kvalifikacija susijusios veiklos aprašymas (curriculum vitae);

9.6. dokumentai apie statybos inžinieriaus profesinės kvalifikacijos kėlimą (jei yra);

9.7. kiti dokumentai (jei yra), patvirtinantys statybos inžinieriaus profesinę kvalifikaciją (pvz., pareigybių aprašymai, darbo instrukcijos, darbdavio atsiliepimai ir pan.);

9.8. jei pareiškėjo kilmės valstybėje narėje atitinkama profesija nereglamentuojama, jis pateikia patvirtinantį dokumentą, kad per pastaruosius dešimt metų vienerius metus visą darbo dieną ar jam prilygstantį ne visą darbo laiką dirbo pagal statybos inžinieriaus profesiją kitoje valstybėje narėje, kurioje ta profesija nereglamentuojama, kai pareiškėjas turi vieną ar daugiau kompetenciją patvirtinančių dokumentų arba formalios kvalifikacijos įrodymų;

9.9. dokumentas, patvirtinantis, kad pareiškėjas turi valstybėje narėje statybos inžinieriaus profesijos trejų metų patirtį ir ta patirtis joje pripažinta, kai pareiškėjas turi pripažintus trečiosios valstybės institucijos išduotą diplomą, pažymėjimą ar kitą dokumentą;

9.10. įgaliojimas, jei paraišką pildo pareiškėjo įgaliotas asmuo;

9.11. Lietuvos Respublikoje registruotos auštosios mokyklos, rengiančios statybos inžinierius ar statinio projektavimo ar statinio statybos įmonės, kurių veikla susijusi su pareiškėjo nurodyta profesine kvalifikacija, arba kitos (ne kilmės) valstybės narės kompetentingos institucijos dokumentai, patvirtinantys profesinio tinkamumo testo išlaikymą ir (arba) profesinės adaptacijos baigimą, jei paskirta kompensacinė priemonė;

9.12. dokumentas, įrodantis pareiškėjo, kuris yra trečiosios valstybės pilietis, teisėtą buvimą Lietuvos Respublikoje (jeigu jis dokumentus teikia SSVA pats).

10. Pareiškėjas turi patvirtinti, kad paraiškoje pateikti duomenys teisingi, pridedamų dokumentų kopijos, nepatvirtintos nustatyta tvarka, tikros. Jeigu pateikiamos dokumentų kopijos nepatvirtintos notaro ar atitinkamos institucijos, kilus pagrįstų abejonių dėl jų tikrumo, SSVA gali prašyti pateikti dokumentų originalus arba patvirtintas jų kopijas. Tvarkos aprašo 9.3–9.10 papunkčiuose išvardyti dokumentai SSVA turi būti pateikti lietuvių kalba, jei jie išduoti užsienio valstybės kalba, – išversti į lietuvių kalbą, vertimas turi būti patvirtintas vertėjo parašu ir (arba) vertimo biuro antspaudu.

11. Pareiškėjas gali paraišką ir Tvarkos aprašo 9 punkte išvardytus dokumentus SSVA teikti elektroninėmis priemonėmis per Paslaugų ir gaminių kontaktinį centrą (toliau – Kontaktinis centras) (https//inovacijuagentura.lt/).

12. Pareiškėjo pateiktą paraišką ir dokumentus dėl statybos inžinieriaus profesinės kvalifikacijos pripažinimo nagrinėja SSVA sudaryta patariamoji statybos inžinieriaus profesinės kvalifikacijos vertinimo komisija (toliau – komisija), kurios personalinę sudėtį ir nuostatus tvirtina SSVA vadovas. Komisiją sudaro ne mažiau kaip 5 nariai. Į komisiją skiriami SSVA, Lietuvos Respublikos aukštųjų universitetinių ir neuniversitetinių mokyklų, rengiančių statybos inžinierius, atstovai. Komisijos pirmininku ir sekretoriumi skiriami SSVA atstovai.

13. Komisija per mėnesį nuo paraiškos gavimo dienos patvirtina paraiškos gavimą raštu ar elektroninių ryšių priemonėmis informuodama pareiškėją ar jo įgaliotą asmenį arba praneša pareiškėjui apie trūkstamą dokumentą nustatydama ne trumpesnį kaip vieno mėnesio terminą trūkstamiems dokumentams pateikti. Jei per nustatytą terminą pareiškėjas nepateikia nurodytų trūkstamų dokumentų arba motyvuoto prašymo pratęsti terminą jiems pateikti, komisija siūlo SSVA nutraukti paraiškos nagrinėjimą. SSVA priima sprendimą nebenagrinėti paraiškos ir apie tai informuoja pareiškėją. Jei pateiktos paraiškos nagrinėjimas nepriklauso komisijos ar SSVA kompetencijai, ši paraiška atmetama ir ne vėliau kaip per mėnesį nuo jos pateikimo dienos apie tai informuojamas pareiškėjas.

14. Komisija, turėdama pagrįstų abejonių dėl statybos inžinieriaus profesinės kvalifikacijos, SSVA vardu gali prašyti kilmės valstybės narės kompetentingų institucijų pareiškėjo formalios kvalifikacijos įrodymų ir kitų dokumentų.

15. Komisija per vieną mėnesį nuo paraiškos ir visų Tvarkos aprašo 9 punkte išvardytų dokumentų pateikimo dienos parengia išvadą, kurioje siūlo pripažinti pareiškėjo profesinę kvalifikaciją, nepripažinti pareiškėjo profesinės kvalifikacijos nurodant nepripažinimo motyvus arba skirti pareiškėjui kompensacinę priemonę nurodant skyrimo priežastis.

16. Jei komisijai kyla papildomų klausimų rengiant išvadą, komisija nurodo, kad profesinės patirties metu įgytų žinių patikrinimui pareiškėjas gali pateikti papildomą informaciją ar Tvarkos aprašo 9 punkte neišvardytus dokumentus – pareigybių aprašymus, darbo instrukcijas, darbdavio atsiliepimus ir kitus dokumentus, įrodančius jo profesinės patirties metu įgytą kvalifikaciją.

17. Pareiškėjas per 10 darbo dienų pateikia komisijai Tvarkos aprašo 16 punkte nurodytą papildomą informaciją ar dokumentus.

18. SSVA per vieną mėnesį nuo komisijos išvados gavimo dienos informuoja pareiškėją apie komisijos išvadą.

19. SSVA gali reikalauti, kad pareiškėjas, kuris kreipėsi dėl profesinės kvalifikacijos pripažinimo, įvykdytų vieną ar abi iš Tvarkos aprašo 20.3 papunktyje išvardintų kompensacinių priemonių.

20. Komisija per vieną mėnesį nuo Tvarkos aprašo 16 punkte nurodytos informacijos ar dokumentų gavimo dienos nustato pareiškėjo kvalifikacijos lygį pagal Reglamentuojamų profesinių kvalifikacijų pripažinimo įstatymo 13 straipsnio nuostatas, įvertina, ar tarp pareiškėjo baigto rengimo ir Lietuvos Respublikoje reikalaujamo rengimo siekiant dirbti pagal statybos inžinieriaus profesiją yra esminių skirtingų dalykų, ar skirtingi dalykai gali visiškai ar iš dalies būti kompensuojami pareiškėjo valstybėje narėje ar trečiojoje valstybėje per profesinę patirtį arba visą gyvenimą trunkantį mokymąsi įgytomis ir oficialiai atitinkamos įstaigos patvirtintomis žiniomis, įgūdžiais ir kompetencija, ir pagal Tvarkos aprašo 15 punktą parengia išvadą, kurioje siūlo SSVA (pasirinktinai):

20.1. pripažinti pareiškėjo profesinę kvalifikaciją;

20.2. nepripažinti pareiškėjo profesinės kvalifikacijos nurodant priežastis;

20.3. skirti pareiškėjui kompensacinę priemonę – profesinę adaptaciją ir (arba) profesinio tinkamumo testą ir nurodo dalykus, kuriems kompensuoti skiriama kompensacinė priemonė ir (arba) profesinės adaptacijos trukmę ir informaciją pagal Reglamentuojamų profesinių kvalifikacijų pripažinimo įstatymo 16 straipsnio 16 dalį.

21. SSVA, gavusi komisijos išvadą, priima sprendimą dėl statybos inžinieriaus profesinės kvalifikacijos pripažinimo (pasirinktinai):

21.1. pripažinti pareiškėjo profesinę kvalifikaciją;

21.2. nepripažinti pareiškėjo profesinės kvalifikacijos nurodant priežastis;

21.3. skirti pareiškėjui kompensacinę priemonę – profesinio tinkamumo testą ir (arba) profesinę adaptaciją.

22. SSVA galutinį motyvuotą sprendimą dėl statybos inžinieriaus profesinės kvalifikacijos pripažinimo priima kuo greičiau, bet ne vėliau kaip per tris mėnesius nuo visų reikiamų dokumentų gavimo dienos ir apie priimtą sprendimą ne vėliau kaip per 10 darbo dienų informuoja pareiškėją ar jo įgaliotą asmenį.

23. Asmenys, kurių profesinė kvalifikacija pripažinta, norėdami užsiimti statybos inžinieriaus profesine veikla Lietuvos Respublikoje, privalo laikytis tų pačių reikalavimų ir įsipareigojimų, nustatytų statybos inžinieriaus profesinę veiklą reglamentuojančiuose teisės aktuose, kaip ir Lietuvos Respublikos piliečiai, įgiję statybos inžinieriaus profesinę kvalifikaciją.

IV SKYRIUS

STATYBOS INŽINIERIAUS PROFESINĖS KVALIFIKACIJOS PRIPAŽINIMO PROCEDŪRA NORINT LAIKINAI IR KARTAIS TEIKTI STATYBOS INŽINIERIAUS PASLAUGAS

24. Šio skyriaus nuostatos taikomos, kai paslaugos teikėjas atvyksta į Lietuvos Respublikos teritoriją laikinai ir kartais teikti statybos inžinieriaus paslaugas.

25. Paslaugos teikėjas, norintis laikinai ir kartais teikti statybos inžinieriaus paslaugas (toliau – paslaugos teikėjas), raštu ar elektroninėmis priemonėmis teikia SSVA užpildytą 2 priede pateiktos formos laikinai ir kartais teikiamų statybos inžinieriaus paslaugų deklaraciją (toliau – deklaracija), kai jis pirmą kartą persikelia į Lietuvos Respublikos teritoriją teikti statybos inžinieriaus paslaugų. Paslaugos teikėjas deklaraciją gali teikti elektroninėmis priemonėmis per kontaktinį centrą (https//inovacijuagentura.lt/).

26. Statybos inžinieriaus paslaugų teikimo laikinai ir kartais kiekvieną atvejį SSVA įvertina pagal paslaugų teikimo trukmę, dažnumą, reguliarumą ir tęstinumą.

27. Paslaugos teikėjas, prieš pradėdamas teikti statybos inžinieriaus paslaugas Lietuvos Respublikoje, jeigu iš esmės pasikeičia anksčiau dokumentais patvirtintos aplinkybės, pateikia patikslintą deklaraciją pagal Tvarkos aprašo 9 ir 10 punkto reikalavimus.

28. Paslaugos teikėjas raštu ar elektroninių ryšių priemonėmis pateikia SSVA atnaujintą deklaraciją kartą per metus, jeigu jis ketina per tuos metus laikinai arba kartais teikti statybos inžinieriaus paslaugas. SSVA teikia kontaktinę informaciją vartotojams apie paslaugą suteikusį asmenį per paslaugos (darbų rezultato) garantinį terminą.

29. SSVA ne vėliau kaip per 5 darbo dienas nuo deklaracijos ir kartu pateikiamų dokumentų gavimo dienos savo interneto svetainėje paskelbia informaciją apie išduotą deklaraciją teikti statybos inžinieriaus paslaugas, nurodo deklaracijos išdavimo data, paslaugos teikėjo vardą, pavardę, valstybę narę, kurioje paslaugos teikėjas yra teisėtai įsisteigęs.

30. SSVA gali prašyti valstybės narės, kurioje įsisteigęs paslaugos tiekėjas, kompetentingų institucijų suteikti informacijos apie paslaugos teikėjo įsisteigimo teisėtumą ir veiklos tinkamumą, ar paslaugos teikėjas neturi profesinio pobūdžio drausminių ar baudžiamųjų sankcijų.

31. Paslaugos teikėjas turi iš anksto arba suteikęs paslaugas nedelsdamas pranešti socialinio draudimo institucijai apie paslaugas, kurias ketina suteikti ar jau suteikė.

V SKYRIUS

KOMPENSACINĖS PRIEMONĖS

32. Jeigu SSVA ketina priimti Tvarkos aprašo 21.3 papunktyje nurodytą sprendimą skirti pareiškėjui kompensacinę priemonę – profesinę adaptaciją ir (arba) profesinio tinkamumo testą, ji turi atsižvelgti į proporcingumo principą ir vadovautis Reglamentuojamų profesinių kvalifikacijų pripažinimo įstatymo 16 straipsniu.

33. Profesinio tinkamumo testas turi būti rengiamas atsižvelgus į tai, kad pareiškėjas savo kilmės valstybėje narėje arba valstybėje narėje, iš kurios atvyko, yra kvalifikuotas specialistas.

34. SSVA profesinio tinkamumo testui atlikti parengia trūkstamų dalykų sąrašą, atsižvelgusi į komisijos siūlymus sudaryti šį sąrašą, palygindama statybos inžinieriaus rengimo programos dalykus Lietuvos Respublikoje su įrašytais pareiškėjo diplome ar kitame formalios kvalifikacijos įrodyme.

35. SSVA priėmus sprendimą skirti kompensacinę priemonę, apie tai informuojamas pareiškėjas ir, jei suteikiama galimybė pareiškėjui kompensacinę priemonę pasirinkti – informuojama apie šią galimybę.

36. SSVA, gavusi Tvarkos aprašo 20.3 papunktyje nurodytą komisijos išvadą, per 10 darbo dienų informuoja pareiškėją ar jo įgaliotą asmenį apie komisijos išvadą skirti pareiškėjui kompensacinę priemonę – profesinę adaptaciją ir (arba) profesinio tinkamumo testą. Per vieną mėnesį nuo šios išvados gavimo dienos pareiškėjas turi raštu ar elektroninio ryšio priemonėmis SSVA pateikti sutikimą įvykdyti nurodytą ar pasiūlytą kompensacinę priemonę.

37. Pareiškėjui ar jo įgaliotam asmeniui per SSVA nurodytą terminą nepateikus sutikimo įvykdyti nurodytą ar pasiūlytą kompensacinę priemonę – profesinio tinkamumo testo ir (arba) profesinės adaptacijos arba nepateikus motyvuoto prašymo pratęsti terminą pateikti sutikimą, SSVA priima sprendimą nepripažinti pareiškėjo profesinės kvalifikacijos.

38. Pareiškėjui ar jo įgaliotam asmeniui per SSVA nurodytą terminą pateikus sutikimą atlikti profesinio tinkamumo testą, SSVA per 20 darbo dienų nuo sutikimo gavimo dienos priima sprendimą skirti pareiškėjui kompensacinę priemonę – profesinio tinkamumo testą ir informuoja pareiškėją nurodydama profesinio tinkamumo testą organizuojančią (-as) Lietuvos Respublikoje registruotą (-as) aukštąją (‑sias) mokyklą (-as), rengiančią (-as) pareiškėjo nurodytos kvalifikacijos statybos inžinierius.

39. Pareiškėjas, gavęs Tvarkos aprašo 38 punkte minėtą SSVA informaciją, sudaro sutartį su pasirinkta iš SSVA nurodytų aukštąja mokykla atlikti profesinio tinkamumo testą, su ja susitaria dėl profesinio tinkamumo testo organizavimo kainos, kuri nustatoma remiantis testo apimtimi ir pagrįstomis profesinio tinkamumo testo vykdymo sąnaudomis. Profesinio tinkamumo testo organizavimo išlaidas pareiškėjas sumoka profesinio tinkamumo testą vykdančiai Aukštajai mokyklai. SSVA užtikrina, kad pareiškėjas profesinio tinkamumo testą galėtų laikyti ne vėliau kaip per Reglamentuojamų profesinių kvalifikacijų pripažinimo įstatymo 16 straipsnio 17 dalyje nurodytą terminą.

40. Profesinio tinkamumo testą vykdanti aukštoji mokykla testo klausimus parengia vadovaudamasi Tvarkos aprašo 34 punkte nurodytu dalykų sąrašu. Profesinio tinkamumo testą sudaro ne mažiau kaip 50, bet ne daugiau kaip 100 klausimų. Testas laikomas išlaikytu, kai jo įvertinimas yra ne mažiau kaip 70 procentų.

41. Aukštoji mokykla ne vėliau kaip per 10 darbo dienų nuo profesinio tinkamumo testo atlikimo dienos jį įvertina ir pareiškėjui ar jo įgaliotam asmeniui išduoda pažymėjimą, kad profesinio tinkamumo testas išlaikytas ir informuoja SSVA.

42. Neišlaikęs profesinio tinkamumo testo, pareiškėjas gali pakartotinai laikyti šį testą ne anksčiau kaip po dviejų mėnesių. Pakartotinis profesinio tinkamumo testas laikomas tokia pačia tvarka kaip ir pirmasis.

43. Jeigu pareiškėjas per SSVA nurodytą terminą pateikia sutikimą baigti profesinę adaptaciją , SSVA per vieną mėnesį nuo sutikimo gavimo dienos priima sprendimą skirti pareiškėjui šią kompensacinę priemonę, informuoja pareiškėją arba jo įgaliotą asmenį apie priimtą sprendimą ir pasiūlo organizuoti profesinę adaptaciją, pvz., statinio projektavimo ar statinio statybos įmonėse, kurių veikla susijusi su pareiškėjo nurodyta profesine kvalifikacija, ir negali viršyti trejų metų. SSVA sudaro sąrašą įmonių, kurios organizuoja profesinę adaptaciją.

44. SSVA privalo užtikrinti, kad pareiškėjas būtų informuotas:

44.1. apie profesinės adaptacijos laikotarpio organizavimo tvarką;

44.2. apie įmonę (-es), kurioje (-iose) jis gali atlikti profesinės adaptacijos laikotarpį.

45. Profesinės adaptacijos laikotarpį organizuojanti įmonė paskiria pareiškėjo tiesioginį vadovą, kuris įvertina, ar profesinės adaptacijos laikotarpiu pareiškėjo įgytos žinios ir įgūdžiai kompensuoja iš esmės skirtingus dalykus, įrašytus SSVA sprendime skirti pareiškėjui kompensacinę priemonę.

46. Pasibaigus SSVA sprendime nurodytam profesinės adaptacijos laikotarpiui, pareiškėjo tiesioginis vadovas SSVA ir pareiškėjui ar jo įgaliotam asmeniui pateikia profesinės adaptacijos vertinimo rezultatus, ir nurodo, ar profesinės adaptacijos laikotarpiu įgyta pareiškėjo kvalifikacija kompensuoja SSVA sprendime skirti pareiškėjui kompensacinę priemonę įrašytus dalykus.

47. SSVA, gavusi Tvarkos aprašo 41 punkte nurodytą aukštosios mokyklos informaciją apie profesinio tinkamumo testo įvertinimo rezultatus ir (arba) 43 punkte nurodytą informaciją apie profesinės adaptacijos laikotarpio vertinimą, per 15 darbo dienų nuo informacijos gavimo priima galutinį motyvuotą sprendimą, nurodytą Tvarkos aprašo 20.1 ar 20.2 papunkčiuose, ir informuoja pareiškėją arba jo įgaliotą asmenį.

VI SKYRIUS

PAREIŠKĖJO TEISĖS IR PAREIGOS PROFESINĖS ADAPTACIJOS LAIKOPTARPIU

48. Pareiškėjas turi teisę:

48.1. pasirinkti profesinę adaptaciją organizuojančią įmonę;

48.2. sudaryti sutartį dėl profesinės adaptacijos organizavimo;

48.3. su profesinę adaptaciją organizuojančios įmonės paskirtu tiesioginiu vadovu numatyti planuojamų darbų pobūdį ir mastą.

49. Pareiškėjas privalo:

49.1. apmokėti visas su profesine adaptacija susijusias išlaidas;

49.2. atlikti profesinės adaptacijos laikotarpiu tiesioginio vadovo skirtas užduotis;

49.3. profesinės adaptacijos laikotarpiu savarankiškai kelti kvalifikaciją.

VII SKYRIUS

BAIGIAMOSIOS NUOSTATOS

50. Sprendimas pripažinti pareiškėjo profesinę kvalifikaciją ar tokio sprendimo nepriėmimas, profesinio tinkamumo testo rezultatai gali būti skundžiami Reglamentuojamų profesinių kvalifikacijų pripažinimo įstatymo 64 straipsnyje nurodytai apeliacinei komisijai. Pareiškėjas, nesutinkantis su apeliacinės komisijos sprendimu, gali jį skųsti administraciniam teismui Lietuvos Respublikos administracinių bylų teisenos įstatyme nustatyta tvarka.

_________________

Statybos inžinieriaus profesinės

kvalifikacijos pripažinimo norint

užsiimti statybos inžinieriaus veikla ar

laikinai arba kartais teikti statybos

inžinieriaus paslaugas Lietuvos

Respublikoje tvarkos aprašo

1 priedas

(Paraiškos dėl statybos inžinieriaus profesinės kvalifikacijos pripažinimo norint dirbti statybos inžinieriumi Lietuvos Respublikoje forma)

Vardas (-ai)
Pavardė (-ės)
Gimimo data	-	-	Lytis:	mot.	vyr.
Paso / asmens tapatybės kortelės numeris
Ankstesnis vardas / pavardė
Pilietybė	Lietuvos Respublikos	Kita (parašyti)
Adresas korespondencijai	gatvė
namas	buto Nr.	pašto kodas
miestas / vietovė
Valstybė
Tel. Nr.
El. paštas

Viešajai įstaigai Statybos sektoriaus vystymo agentūrai

PARAIŠKA

DĖL STATYBOS INŽINIERIAUS PROFESINĖS KVALIFIKACIJOS PRIPAŽINIMO

NORINT DIRBTI STATYBOS INŽINIERIUMI LIETUVOS RESPUBLIKOJE

____________________

(data)

____________________

(sudarymo vieta)

Prašau pripažinti mano statybos inžinieriaus profesinę kvalifikaciją

Statybos inžinieriaus profesinės kvalifikacijos pripažinimo tikslas

__________________________________________________________________________

(darbas pagal statybos inžinieriaus profesiją Lietuvos Respublikoje ar kita)

__________________________________________________________________________

I. DUOMENYS APIE IŠSILAVINIMĄ (įstaigos, kuriose įgytas išsilavinimas)

Formalios kvalifikacijos įrodymą išdavusios švietimo institucijos pavadinimas ir adresas	Mokytasi ir (ar) studijuota	Mokymosi ir (ar) studijų forma (įrašyti N arba I)	Formalios kvalifikacijos įrodymo pavadinimas (originalo kalba)	Formalios kvalifikacijos įrodyme įrašyta profesinė kvalifikacija ar kvalifikacinis laipsnis (originalo kalba)	Pastabos

nuo	iki

_____________

Pastaba: N – nuolatinė; I – tęstinė.

II. DUOMENYS APIE ĮGYTĄ PROFESINĘ KVALIFIKACIJĄ

(pildoma, jei profesinė kvalifikacija nepatvirtinta formalios kvalifikacijos įrodymu, nurodytu I skyriuje, ar neįgyta profesinės patirties metu)

Dokumentą išdavusios institucijos pavadinimas ir adresas	Dokumento pavadinimas (originalo kalba)	Dokumente įrašyta profesinė kvalifikacija (originalo kalba)	Pastabos

III. PROFESINĖ PATIRTIS

(Profesija arba profesinė veikla, vykdyta per paskutiniuosius 10 metų. Jeigu pildoma ši dalis, pridėti dokumentą (-us), patvirtinantį profesinę patirtį ir trukmę)

Profesinė patirtis	Darbinės veiklos trukmė (metai, mėnuo)
Pareigos	Institucijos (įstaigos) pavadinimas	Valstybė	nuo	iki

IV. PAPILDOMA INFORMACIJA

(kitos aplinkybės, galinčios turėti įtakos pripažįstant profesinę kvalifikaciją)

__________________________________________________________________________

__________________________________________________________________________

V. DUOMENYS APIE PAREIŠKĖJO ĮGALIOTĄ ASMENĮ (jei prašymą teikia įgaliotas asmuo)

Vardas (-ai)
Pavardė (-ės)
Adresas korespondencijai:	gatvė
namas	buto Nr.	pašto kodas
miestas / vietovė
Valstybė
Tel. Nr.
El. paštas

VI. SUTIKIMAS

Aš, __________________________________________________________________ ,

(pareiškėjo arba įgalioto asmens vardas (-ai) ir pavardė (-ės)

esu susipažinęs (-usi) su Lietuvos Respublikos asmens duomenų teisinės apsaugos įstatymu ir sutinku, kad viešoji įstaiga Statybos sektoriaus vystymo agentūra ir jos sudaryta komisija prašytų valstybinių ir (ar) privačių įstaigų (institucijų, įmonių, organizacijų ar kt.) informacijos apie mane (mano atstovaujamą asmenį) ir mano (mano atstovaujamo asmens) profesinę kvalifikaciją.

Sutinku, kad viešoji įstaiga Statybos sektoriaus vystymo agentūra, turėdama pagrįstų abejonių dėl statybos inžinieriaus profesinės kvalifikacijos, kreiptųsi į valstybės narės kompetentingas institucijas dėl mano turimos formalios kvalifikacijos įrodymų ir kitų dokumentų.

Sutinku, kad viešoji įstaiga Statybos sektoriaus vystymo agentūra ir jos sudaryta komisija vertintų mano (mane įgaliojusio asmens) statybos inžinieriaus profesinę kvalifikaciją.

Patvirtinu, kad prašyme pateikti duomenys ir dokumentai yra teisingi.

PRIDEDAMA:

1. Asmens pilietybę įrodantis dokumentas.

2. Pavardės (vardo) keitimo (jei keitėsi) dokumentai.

3. Dokumentai, patvirtinantys statybos inžinieriaus profesinę kvalifikaciją: formalios kvalifikacijos įrodymas (-ai) ir priedai su išklausytų dalykų pavadinimais, kreditų skaičiumi, profesinės patirties trukmę ir pobūdį įrodantys dokumentai.

4. Studijų kokybės vertinimo centro išduota kilmės valstybėje įgytos aukštojo mokslo kvalifikacijos vertinimo ir (arba) kvalifikacijos akademinio pripažinimo pažyma.

5. Darbo ir kitos su statybos inžinieriaus kvalifikacija susijusios veiklos aprašymas (curriculum vitae).

6. Dokumentai apie statybos inžinieriaus profesinės kvalifikacijos kėlimą (jei yra).

7. Kiti dokumentai, patvirtinantys statybos inžinieriaus profesinę kvalifikaciją.

8. Jei pareiškėjo kilmės valstybėje narėje atitinkama profesija nereglamentuojama, jis pateikia patvirtinantį dokumentą, kad per pastaruosius dešimt metų vienus metus visą darbo dieną ar jam prilygstantį ne visą darbo laiką dirbo pagal statybos inžinieriaus profesiją kitoje valstybėje narėje, kuri tos profesijos nereglamentuoja, kai pareiškėjas turi vieną ar daugiau formalios kvalifikacijos įrodymų.

9. Dokumentas, patvirtinantis, kad pareiškėjas turi valstybėje narėje statybos inžinieriaus profesijos trejų metų patirtį ir ta patirtis joje pripažinta, kai pareiškėjas turi trečiosios valstybės institucijos išduotą diplomą, pažymėjimą ar kitą dokumentą, pripažintus valstybės narės.

10. Įgaliojimas, jei paraišką pildo pareiškėjo įgaliotas asmuo.

11. SSVA arba kitos (ne kilmės) valstybės narės kompetentingos institucijos išduoti dokumentai, patvirtinantys profesinio tinkamumo testo išlaikymą ir (arba) profesinę adaptaciją, jei buvo skirta kompensacinė priemonė.

________________ ________________

(parašas) (vardas ir pavardė)

PASTABOS:

1. Siunčiant paštu, dokumentų kopijos turi būti patvirtintos nustatyta tvarka (notaro ar atitinkamos institucijos).

2. Dokumentai turi atitikti Tvarkos aprašo 10 punkto reikalavimus.

_________________

Statybos inžinieriaus profesinės

kvalifikacijos pripažinimo norint

užsiimti statybos inžinieriaus

profesine veikla ar laikinai arba

kartais teikti statybos inžinieriaus

paslaugas Lietuvos Respublikoje

tvarkos aprašo

2 priedas

LAIKINAI IR KARTAIS TEIKIAMŲ STATYBOS INŽINIERIAUS PASLAUGŲ DEKLARACIJA

______________________

data

______________________

sudarymo vieta

1. Ši deklaracija pildoma:

 Pirmą kartą teikiant paslaugas Lietuvos Respublikoje (užpildyti 2–6 punktus)

 Kartą per metus atnaujinant deklaraciją (užpildyti 2–5 ir 7 punktus)

2. Paslaugų teikėjo asmens duomenys:

2.1. Vardas (-ai) ir pavardė (-ės)

2.2. Pilietybė (-ės)

 AT	 BE	 BG	 CY	 CZ	 DE	 DK	 EE	 EL	 ES
 FI	 FR	 HU	 HR	IE	 IT	 LT	 LV	 LU	 MT
 NL	 PL	 PT	 RO	 SI	 SK	 SE	 CH	 IS	 LI
 NO

Kita (-os) ........................

2.3. Paso / asmens tapatybės kortelės numeris

Valstybė

Valstybė

Valstybė

2.4. Lytis:  Vyras Moteris

2.5. Gimimo metai:       

Metai / mėnuo / diena

2.6. Gimimo vieta: Miestas / vietovė: ..................

 AT	 BE	 BG	 CY	 CZ	 DE	 DK	 EE	 EL	 ES
 FI	 FR	 HU	 HR	IE	 IT	 LT	 LV	 LU	 MT
 NL	 PL	 PT	 RO	 SI	 SK	 SE	 CH	 IS	 LI
 NO

Kita .....................................................................................................................................

2.7. Kontaktiniai duomenys įsisteigimo valstybėje narėje (privaloma):

Adresas

Telefonas (su šalies prisijungimo kodu)

Faksas (su šalies prisijungimo kodu)

El. paštas

2.8. Kontaktiniai duomenys Lietuvos Respublikoje (jei galima nurodyti):

Adresas

Telefonas (su šalies prisijungimo kodu)

Faksas (su šalies prisijungimo kodu)

El. paštas

3. Deklaruojama profesija – statybos inžinierius

Profesija, pagal kurią dirbote įsisteigimo valstybėje narėje:

...

...

...

4. Teisėtas įsisteigimas vienoje ar daugiau valstybių narių:

Šioje deklaracijoje „teisėtas įsisteigimas“ – darbas statybos inžinieriumi įsisteigimo valstybėje narėje, kai nėra jokių profesinių ir administracinių draudimų. Asmenims, įgijusiems statybos inžinieriaus profesinę kvalifikaciją trečiosiose valstybėse, teisėto įsisteigimo nuostatos taikomos, kai tokie asmenys yra įgiję bent trejų metų statybos inžinieriaus profesinę patirtį valstybėje narėje, kuri pripažino tokių asmenų statybos inžinieriaus profesinę kvalifikaciją, vadovaudamasi nacionaliniais teisės aktais ir 2005 m. rugsėjo 7 d. Europos Parlamento ir Tarybos direktyvos 2005/36/EB dėl profesinių kvalifikacijų pripažinimo 3 straipsnio 3 dalimi.

4.1. Ar Jūs teisėtai įsisteigęs valstybėje narėje dirbti statybos inžinieriumi?

 Taip	 Ne

Jei atsakėte „taip“, kurioje valstybėje narėje esate teisėtai įsisteigęs?

 AT	 BE	 BG	 CY	 CZ	 DE	 DK	 EE	 EL	 ES
 FI	 FR	 HU	 HR	IE	 IT	 LT	 LV	 LU	 MT
 NL	 PL	 PT	 RO	 SI	 SK	 SE	 CH	 IS	 LI
 NO

Jei „ne“, paaiškinti:

4.2. Ar ši profesija reglamentuojama valstybėje narėje, kurioje Jūs įsisteigęs?

 Taip	 Ne

Jei profesija reglamentuojama, užpildyti 4.4 papunktį.

Paaiškinimai:

4.3. Ar Jūs priklausote statybos inžinierių profesinei asociacijai ar lygiavertei organizacijai įsisteigimo valstybėje narėje?

 Taip	 Ne

Jei atsakėte taip, prašome parašyti, kuriai, nurodyti kontaktinius duomenis ir Jūsų registracijos numerį joje (jei yra).

...

...

...

4.4. Ar Jus patvirtino ir (ar) prižiūri įsisteigimo valstybės narės kompetentinga valstybės institucija?

 Taip	Ne

Jei atsakėte „taip“, prašome parašyti instituciją (-as), nurodyti jos (-ų) kontaktinius duomenis.

...

...

...

Jei esate įsisteigęs daugiau nei vienoje valstybėje narėje, prašome pateikti informaciją apie laikinai arba kartais teikiamas paslaugas Lietuvos Respublikoje kiekvienai įsisteigimo valstybei narei.

5. Profesinis draudimas

5.1. Ar turite draudimą, susijusį su profesine atsakomybe, atsirandančia dirbant statybos inžinieriumi?

 Taip	 Ne

Jei taip, prašome nurodyti tikslią informaciją apie draudimą:

Draudimo kompanijos pavadinimas:

Sutarties numeris:

Paaiškinimai:

5.2. Ar turite kitą asmeninę arba kolektyvinę apsaugą, susijusią su profesine atsakomybe, atsirandančia dirbant statybos inžinieriumi?

 Taip	 Ne

Jei taip, prašome nurodyti tikslią informaciją:

Paaiškinimai:

6. Pridedami prie šios deklaracijos dokumentai (pildoma pirmą kartą laikinai arba kartais teikiant paslaugas Lietuvos Respublikoje):

Pažymėti prie šios deklaracijos pridedamą (-us) dokumentą (-us):

 Asmens pilietybę įrodantis dokumentas.

 Dokumentas, patvirtinantis, kad pareiškėjas yra teisėtai įsisteigęs kitoje valstybėje narėje, gali užsiimti atitinkama veikla ir jam neuždrausta užsiimti statybos inžinieriaus profesine veikla.

 Profesinės kvalifikacijos įrodymai.

 Dokumentas, patvirtinantis vienų metų iš eilės per pastaruosius dešimt metų statybos inžinieriaus darbo patirtį (dokumentas reikalingas, kai statybos inžinieriaus profesija nereglamentuojama įsisteigimo valstybėje narėje)

_______________

7. Atnaujinta informacija (pildoma, kai ši deklaracija atnaujinama)

7.1. Kokiais periodais teikėte paslaugas Lietuvos Respublikoje (metai / mėnuo / diena)?

Nuo     /  /  iki     / /

Nuo     /  /  iki     / /

Nuo     /  /  iki     / /

Nuo     /  /  iki     / /

Nuo     /  /  iki     / /

Paaiškinimai:

7.2. Išvardinti, kokią konkrečią profesinę veiklą vykdėte teikdamas statybos inžinieriaus paslaugas.

...

...

...

8. Kiti paaiškinimai

...

...

________________	________________

(parašas)	(vardas ir pavardė)

PASTABOS:

1. Prašome turėti šios deklaracijos kopiją; ją reikės pateikti, jeigu ateityje norėsite laikinai arba kartais teikti statybos inžinieriaus paslaugas Lietuvos Respublikoje.

2. Kartą per metus atnaujinant deklaraciją, reikia pateikti ankstesnės ir pirmos deklaracijos kopijas.

3. Prašome įrašyti profesijos pavadinimą įsisteigimo valstybės narės kalba ir lietuvių kalba ir (arba) viena iš šių kalbų: anglų, prancūzų ar vokiečių.

_________________

Pakeitimai:

1.

Lietuvos Respublikos aplinkos ministerija, Įsakymas

Nr. D1-298, 2016-04-29, paskelbta TAR 2016-05-03, i. k. 2016-11058

Dėl Lietuvos Respublikos aplinkos ministro 2013 m. lapkričio 27 d. įsakymo Nr. D1-874 „Dėl Statybos inžinieriaus profesinės kvalifikacijos pripažinimo norint dirbti pagal statybos inžinieriaus profesiją ar laikinai arba vienkartinai teikti statybos inžinieriaus paslaugas Lietuvos Respublikoje tvarkos aprašo ir laikinai arba vienkartinai teikiamų statybos inžinieriaus paslaugų deklaracijos patvirtinimo“ pakeitimo

2.

Lietuvos Respublikos aplinkos ministerija, Įsakymas

Nr. D1-269, 2023-08-04, paskelbta TAR 2023-08-04, i. k. 2023-15865

Dėl Lietuvos Respublikos aplinkos ministro 2013 m. lapkričio 27 d. įsakymo Nr. D1-874 „Dėl Statybos inžinieriaus profesinės kvalifikacijos pripažinimo norint dirbti pagal statybos inžinieriaus profesiją ar laikinai ir kartais teikti statybos inžinieriaus paslaugas Lietuvos Respublikoje tvarkos aprašo patvirtinimo“ pakeitimo